e

Básne

Veronika Lenk

Spánok

Ľudstvo spí

Ponorené do hlbín života

Ďaleko od tohto sveta

V prazáklade života

Z prameňov čerpá silu

Miazgu života

A svet medzitým stíchol

Ztmavol

Ticho dýcha v tme

A nesie v sebe

Vôňu spiaceho človečenstva

Ticho si plynie nocou

A vychutnáva pokoj

Voľnosť

Od tiaže ľudstva

Vždy vracajúceho sa

Človeka

Vo svojich svetoch

Blízko

A predsa tak ďaleko

Všetci sú si cudzí

Známi

Priatelia

Rodina

Najviac muž a žena

Tak blízko

A predsa tak ďaleko

Žijú od seba

Vo svojich svetoch

V galaxiách

Svojho pohlavia

Naveky odsúdení

Žiť na míle od seba

Tragédia vzťahov

Irónia spojenia

Prišla zima

Chlad tiahne životom

A stretáva sa s tmou

Ťarcha sa zavesila na svet

Ťarcha pocitov

Zmätených

Plačúcich

Unavených

Vytrhnutých

Zo svojej pôdy pokoja

Strach a mráz

Chodia teraz po nej

Neznámo

Nepochopiteľný

Nezmyselný

Cudzí svet

Tá neznesiteľne chladná cudzota

Zima prišla